OpenLLM-France/wikimedia huggingface dataset:
# Grust

Grust (frantsesez eta ofizialki: Grust) Okzitaniako udalerri bat da. Administratiboki Frantziako Pirinio Garaiak departamenduan dago, Okzitania eskualdean. 2013an 48 biztanle zituen.

## Demografia
### Biztanleria

2007an Grust udalerrian erroldatutako biztanleak 48 ziren. Familiak 20 ziren, horien artean 4 pertsona bakarrekoak ziren (4 bakarrik bizi ziren gizonak), 4 seme-alabarik gabeko familiak ziren, 8 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 98 etxebizitza zeuden, 18 familiaren etxebizitza nagusia ziren eta 80 bigarren erresidentzia ziren. 76 etxeak ziren eta 22 apartamentuak ziren. 18 etxebizitza nagusietatik 17 bere jabearen bizilekua ziren eta 1 doan lagata zegoen; 1ek bi gela zituen, 3 etxek hiru zituzten, 8 etxek lau zituzten eta 6 etxek bost zituzten. 11 etxek euren parking plaza propioa zuten azpian. 6 etxetan ibilgailu bat zegoen eta 10 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Grust udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 0 | 75-79 | 4 |
| 4 | 70-74 | 0 |
| 0 | 65-69 | 0 |
| 0 | 60-64 | 0 |
| 4 | 55-59 | 0 |
| 0 | 50-54 | 0 |
| 0 | 45-49 | 0 |
| 0 | 40-44 | 4 |
| 0 | 35-39 | 4 |
| 0 | 30-34 | 0 |
| 0 | 25-29 | 0 |
| 0 | 20-24 | 0 |
| 4 | 15-19 | 0 |
| 0 | 10-14 | 0 |
| 0 | 5-9 | 0 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 29 ziren, horien artean 18 aktiboak ziren eta 11 inaktiboak ziren. 18 pertsona aktiboak lanean(8 gizon eta 10 emakume) zeuden.. 11 pertsona inaktiboetatik 4 erretiraturik zeuden, 2 ikasten zeuden eta 5 "bestelako inaktibo" gisa sailkaturik zeuden.

### Ekonomia jarduerak

2007an zeuden 5 komertzioetatik, 2 ostalaritza eta jatetxe enpresak ziren eta 3 administrazio publikoko enpresak ziren.
2009an norbanakoentzat zegoen zerbitzu bakarra jatetxe zen.
2000. urtean Grust udalerrian 4 nekazaritza-ustiategi zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q1341003
* Multimedia: Grust / Q1341003
# Gruver (Iowa)

Gruver Iowako hiri bat da. Emmet konderrian kokatua dago. 2010ean 94 biztanle zituen, 0,34 kilometro koadrotan banatuta.

## Ikus, gainera

* Emmet konderria

## Kanpo estekak

* Datuak: Q973063
# Hiru Graziak (Lucas Cranach Zaharra)

Hiru Graziak Lucas Cranach Zaharrak 1531an egindako tenpera margolana da. Oholak tamainu txikia du, 37 zm x 24 zm. Gaur egun Parisko Louvre museoan ikus daiteke; museo horretan egon aurretik inoiz ez zen publikoan erakutsi. Gaia egileak Antzinako Greziaren mitologiatik hartu zuen eta behin baino gehiagotan margotu zuen.

## Ezaugarriak

Margolan honek ikuspuntu berezi bat erakusten du: berez gaia emakumearen biluztasuna erakusteko aitzakia zen baina kasu honetan, erotismoa baino gehiago, ironia gailentzen da. Dena dela, emakumearen gorputza ikuspuntu desberdinetatik erakusten du.

## Louvren erosketa

Louvreko museoak 2011an lau milioi euro ordaindu zuen margolana erosteko. Diru horretatik Trésor Nationalek milioi bat ordaindu zuen; erakunde horrek arte-lanak atzerrira eramatea debekatzen du eta Frantzian gelditzeko ahaleginetan laguntzen du. Beste hiru milioien parte handia crowdfunding kanpaina baten bidez eskuratu zen.

## Antzeko lanak

Artistak gaiaren inguruko beste bertsioak ere egin zituen.
* Hiru Graziak, 1530, bilduma pribatua.
* Hiru Graziak, 1535, Nelson-Atkins Museum of Art, Kansas City.

## Ikus, gainera

* Graziak

## Kanpo estekak

* Datuak: Q3235872
* Multimedia: The Three Graces - Lucas Cranach (I) - Louvre RF 2011-1 / Q3235872
# Hiru Handiak (argipena)

Hiru Handiak terminoak hainbat adiera du:
* Hiru Haundiak, horrela idatzita, mendi lasterketa ohiko bat.
* Hiru Handiak edo Itzuli Handiak, txirrindularitza hiru lasterketa nagusiak, Giro, Tour eta Vuelta.
# Hiru Erresumak

Txinako historiografian, Hiru Erresumak (txinera tradizionalez: 三國; txinera sinplifikatuz: 三国; pinyinez: Sānguó; Wade–Giles: San$^1$-kuo$^2$) Han dinastiaren ondorengoa izan zen eta Jin dinastiaren aurrekaria. Orduko Txina hiru erresumetan banandu zen: Wei, Shu eta Wu. Berez ez ziren "Hiru Erresumak", izan ere, ez zuten errege bat agintean baizik eta Txina osoan bere subiranotasuna aldarrikatzen zuen enperadore bat.
Hiru Erresumen garaia 220. urtean hasi zen Wei estatua sortu zenean. 184 eta 220 artean, hasiera "ofizioso" bat izan zuen: leinuen arteko gerra herrialdean zehar. 220 eta 263 artean, Wei, Shu eta Wu estatuen arteko status quo militarra mantendu zen. 263an Weik Shu konkistatu zuen. Hiru urte geroago, Jin dinastiak Wei Erresuma usurpatu zuen eta, 280an, Jin dinastiak Wu Erresuma bereganatu zuen. Hiru Erresumen garaia Txinako historiako arorik odoltsuena izan zen: Han garaian 56.486.856 txinatar ziren eta 280ko erroldan 16.163.863 besterik ez.

## Erreferentziak

* ↑ Tanner, Harold Miles. (2009-3-13). China: A History. Indianapolis: Hackett Publishing, 141–142 or. ISBN 0872209156..
* ↑ Nicola Di Cosmo & Robin D. S. Yates. (2009). Military Culture in Imperial China. Harvard University Press ISBN 978-0674031098..

## Ikus, gainera

* Txinako historia

## Kanpo estekak

* Datuak: Q185043
* Multimedia: Three Kingdoms / Q185043
# Hiru Erregeen Mahaia (irratsaioa)

Hiru Erregeen Mahaia Euskadi Irratiko kirol irratsaio bat da. Txetxu Urbieta zuzendaria da (Euskadi Irratiko kirol saileko zuzendari 2012tik) eta zuzeneko kirol kontakizunak eman ohi dira bertan.
Hainbat esatari eta kolabortzaile aritzen dira emankizunetan:
Maitane Urbieta. Reala
Haritz Gallastegi, Athletic
Manu Maritxalar, arrauna
Kepa Iribar, pilota
Jon Altuna denetarik
Andoni Urbistondo, denetarik
Juan Antonio Larrañaga, futbola
Gari Uranga, futbola
Txema Añibarro, futbola
Angel Garitano "Ondarru", futbola
Iker Galarza, Reala Europan
Oinatz Bengoetxea, pilota
Joseba Arzelus, soinu errealizazioa
Mirari Egurza, soinu errealizazioa
Julen San Martin, soinu errealizazioa
2016an Bi Bala taldeak saioaren sintonia izateko abestia grabatu zuen Tolosako Bonberenea etxe okupatuan, Ezpatak buru gainean abestia hain zuzen ere.

## Ikus, gainera

* Irratia
* Euskadi Irratia
* EiTB
* Irrati-telebista publikoa

## Erreferentziak

* ↑ Ezpatak buru gainean, by Bi Bala. (Noiz kontsultatua: 2017-09-28).

## Kanpo estekak

* Webgune ofiziala
* Datuak: Q25479105
# Hiru Erresumen erromantzea

Hiru Erresumen erromantzea (txinera tradizionalez: 三國演義; txinera sinplifikatuz: 三国演义; pinyinez: Sānguó Yǎnyì) txinerazko literaturako lau eleberri klasiko garrantzitsuenetako bat da. Luo Guanzhongek XIV. mendean idatzi zuen. Han dinastiaren amaierako eta Hiru Erresumen aroko urte nahaspilatsuetako gertaerei buruzko eleberri historiko txinatarra da, 169. urtean hasi eta 280. urtean Txina osoa batu zenean amaitzen dena. Neurri batean Chen Shouren Hiru Erresumen Erregistroak liburuan oinarrituta dago. Guztira 800.000 hitz ditu, hau da, ia milioi bat karaktere, eta 120 kapitulu.
Hiru Erresumen lorpen handienetako bat haien istorioen eta pertsonaien muturreko konplexutasuna da. Eleberriak hainbat pasarte ditu, nobela osotzat har daitezkeenak. Horren adibide nabariena Labar Gorrien guduarena da.

## Erreferentziak

* ↑ (Ingelesez) Wu, Jonathan. Romance of the Three Kingdoms Novel and History Introduction. .
* ↑ Roberts,, Moss. (1991). Afterword. in: Luo, Three Kingdoms. Berkeley: University of California Press, 940 or..

## Kanpo estekak

* Datuak: Q70806
* Multimedia: Romance of the Three Kingdoms / Q70806
# Hiru Graziak (Rubens)

Hiru Graziak Peter Paul Rubensek 1636tik 1639ra bitartean eginiko olio-pintura barrokoa da, 221 cm x 181 cm dena luze-zabal. Egun, El Prado museoan dago. Margolana artistaren bilduma pribatuan egon zen hura hil zen arte. Orduan, Filipe IV.a Espainiakoak erosi zuen eta 1666an Madrilgo Alcazar jauregira joan zen.
Rubensek hiru graziak irudikatzen ditu obran, genero klasiko bat, baina berritu egiten du irudi biluzien tratamendu barroko baten bitartez, graziak ozta-ozta estalita baitaude eta gorputz haragitsuak azaltzen baitituzte. Bi hiru laurdenetatik ikusten dira eta bat atzetik. Rubensek iturri baten ondoan irudikatu zituen, lore-girlanda baten azpian eta atzealdean paisaia dutela. Aurpegiak eta hazpegiak biribilak eta lodiak dira, eta eskultura klasikoan inspiratuta daude. Koloreak eta argiaren aldaketek gorputzen edertasun plastikoa areagotzen dute, eta nabarmentzen dute nolako kontrastea dagoen atzealdeko paisaia argitsuaren eta aurrealde itzaltsuaren artean.
Ezkerreko pertsonaia inspiratuta dago Rubensen bigarren emaztean (Hélène Fourment), obra ezkondu eta gutxira egin baitzuen.

## Erreferentziak

* ↑ https://www.euskadi.eus/web01-ejeduki/eu/contenidos/termino/_c05167/eu_r_1045/r1045.html

## Kanpo estekak

* Datuak: Q2268524
* Multimedia: The three Graces by Peter Paul Rubens / Q2268524
# Histoire d'O

Historie d'O (euskaraz, O-ren historia) 1954an Pauline Réage izengoitiaz frantsesez argitaratutako eleberri erotikoa da. Pauline Réageren benetako izen literarioa Dominique Aury zen, jaiotzez Anne Desclos. Hitzaurrea Jean Paulhanek idatzi zuen. Auryk ez zuen argitaratzeko asmoz idatzi, bere amoranteari, Jean Paulhan, desafio egiteko baizik. Urte haietan eleberri eskandalagarria gertatu zen eta herri askotan, esaterako Espainian, ezin izan zen argitaratu. Frantzian bertan zenbait sektore debekatzea saiatu ziren. Egilearen benetako izena argitaratu eta 40 urte igaro arte ez zen ezagutzera eman.

## Argumentua

Historie d'O eleberriak maitasun sadomasokista baten historia narratzen du. Protagonista, Pariseko modetako argazkilaria, maiteminduta, harreman auto-txikitzaile batera eramana da. Amorantearen bidez sadomasokismoaz oinarritutako elkarte ezkutu batean sartua da. Behin elkartean iniziazio prozesua ezagutuko du eta haren bitartean erabateko mendekokeria onartuko du. Ondorioz, mota guztietako sexu-praktikak jasan egingo ditu: zigorrak, sarketak, jipoiak..., erabateko sexu-esklabu izan arte.

## Filma

1975an, Historie d'O izenburupean, Just Jaeckin zuzendari frantsesak zinemara eraman zuen, Corinne Clery aktorea paper nagusian.

## Komikia

Guido Crepax marrazkilari italiarrak eleberria komikietara eraman zuen. Lana bi liburukietan argitaratu zuen: lehendabizikoa 1975an eta bigarrena 1984an.

## Erreferentziak

* ↑ The story of The Story of O.

## Kanpo estekak

* Datuak: Q1501981
# Histon

Histon, Ingalaterrako erdialdean dagoen udalerri bat da, Cambridgeshire konderrian.
2011n 7.866 biztanle zituen.
* Datuak: Q20023058
* Multimedia: Histon / Q20023058
# Histona

Histonak proteina mota bat dira, haien osaketan peptidoak besterik ez dituztenak (holoproteinak). Azido nukleikoekin elkartzen direnean kromatina izeneko substantzia eratzen dute, eukariotoen kromosomen osagai nagusia dena.
Eukariotoengan, bost histona mota daude: H1, H2A, H2B, H3 eta H4 izenekoak.
Kromatinaren egitura egonkortzen dute histonek. Izan ere, 8 molekuletako multzoa eratzen dute, eta multzo horren inguruan biribiltzen da DNA, nukleosoma izeneko egitura sortuz. Histonek DNAren euskarri moduan jarduten dute, eta esan liteke kromatina nukleosoma horien segida bat dela.
Lisina eta arginina dira histonek duten aminoazidorik ugarienak. Histonek izaera basikoa dute eta uretan disolbagarriak dira.

## Kanpo estekak

* (Gaztelaniaz) Origen de tumores: Histonas
* Datuak: Q36293
# Histologia

Histologia (Grezierazko ἱστός ehuna eta -λογία -logia) animali eta landare ehunen azterketaz arduratzen den zientzia da. Ehunen egitura mikroskopikoa, euren garapena eta funtzioak aztertzen ditu eremu argizko edo mikroskopio elektronikoaren bidez. Histologiarako azterketa-laginak biopsien bitartez zein laborategian mantenduriko ehunen kulturetatik lortzen dira. Ehunen eta zelulen behaketa mikroskopikorako laginak aldez aurretik prozesatu eta tindatu beharra dago. Histologia biologia eta medikuntzarentzat ezinbesteko atala da.
Histologiarekin zuzenean erlazionatuta histopatologia dago. Honek kaltetutako ehunak aztertzen ditu gaixotasun desberdinen diagnostikorako.

## Erlazionatutako zientziak

* Zitologia. Zelulen azterketaz arduratzen da.
* Anatomia. Organoak aztertzen ditu.
* Fisiologia. Organismoen funtzioak aztertzen ditu.
* Enbriologia. Enbrioiaren garapena aztertzen du.

## Kanpo estekak

* Datuak: Q7168
* Multimedia: Histology / Q7168
# Histoire d'O (filma)

Histoire d'O (istwaʁ do ahoskatua) 1975eko Just Jaeckin frantziar zinema zuzendariak zuzendutako film erotikoa da, Pauline Réageren izen bereko eleberrian.

## Sinopsia

Oharra: Atal honek istorio osoa edo amaiera argitzen du.
O Parisko moda-argazkilaria, maiteminduta, harreman auto-txikitzaile batera eramana da. Amorantearen bidez sadomasokismoaz oinarritutako elkarte ezkutu batean sartua da. Behin elkartean iniziazio prozesua ezagutuko du eta haren bitartean erabateko mendekokeria onartuko du. Ondorioz, mota guztietako sexu-praktikak jasan egingo ditu: zigorrak, sarketak, jipoiak..., erabateko sexu-esklabo izan arte.

## Aktoreak

* Corinne Cléry : O
* Udo Kier : René
* Anthony Steel : Sir Stephen
* Jean Gaven : Pierre
* Christiane Minazzoli : Anne-Marie
* Alain Noury : Ivan
* Martine Kelly : Thérèse
* Jean-Pierre Andréani : Éric
* Gabriel Cattand : komandantea
* Henri Piégay : maisua
* Florence Cayrol : Yvonne

## Kanpo estekak

* Datuak: Q7491333
* Multimedia: Story of O (film) / Q7491333
# Hoffman Estates (Illinois)

Hoffman Estates Illinoiseko herri bat da. Cook konderrian kokatua dago. 2010ean 51.895 biztanle zituen, 53,86 kilometro koadrotan banatuta.

## Ikus, gainera

* Cook konderria

## Kanpo estekak

* Datuak: Q1012388
* Multimedia: Hoffman Estates, Illinois / Q1012388
# Hoffmann-La Roche

Hoffmann-La Roche suitzar enpresa multinazionala da, botika arloan lan egiten duena. 1896an Fritz Hoffmann-La Rochek sortua, “Roche” markapean sendagaiak, bitaminak eta testak ekoizten ditu. Basilean eta Parisen ditu egoitzak.

## Kanpo estekak

* Datuak: Q212646
* Multimedia: Hoffmann-La Roche / Q212646
# Hofgeismar

Hofgeismar Alemaniako hiri-udalerri bat da, Hessen estatuan. Azken zentsuaren arabera 15.521 biztanle zituen, 86,37 kilometro koadroko azaleran.

## Kanpo estekak

* Datuak: Q490449
* Multimedia: Hofgeismar / Q490449
# Hoffman (Ipar Carolina)

Hoffman Ipar Carolinako herri bat da. Richmond konderrian kokatua dago. 2010ean 588 biztanle zituen, 8,81 kilometro koadrotan banatuta.

## Ikus, gainera

* Richmond konderria

## Kanpo estekak

* Datuak: Q2006124
# Hofheim am Taunus

Hofheim am Taunus Alemaniako udalerria da. Hessen estatuan kokatuta dago, [[Main-Taunus barrutia|Main-Taunus]] barrutian. 2014an 38.556 biztanle zituen 57,38 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* (Alemanez) Webgune ofiziala
* Datuak: Q14896
* Multimedia: Hofheim am Taunus / Q14896
# Hoffman (Minnesota)

Hoffman Minnesotako hiri bat da. Grant konderrian kokatua dago. 2010ean 681 biztanle zituen, 5,37 kilometro koadrotan banatuta.

## Ikus, gainera

* Grant konderria

## Kanpo estekak

* Datuak: Q1968710
* Multimedia: Hoffman, Minnesota / Q1968710
# Hoffman (Oklahoma)

Hoffman Oklahomako herri bat da. Okmulgee konderrian kokatua dago. 2010ean 127 biztanle zituen, 0,68 kilometro koadrotan banatuta.

## Ikus, gainera

* Okmulgee konderria

## Kanpo estekak

* Datuak: Q2029203
# Hoffmann

Hoffmann abizena da:

## Pertsonak

* August Heinrich Hoffmann von Fallersleben (1798–1874), alemanezko olerkari eta filologoa
* Josef Hoffmann (1956), alemanezko arkitektoa eta diseinatzailea
* Heinrich Hoffmann (argazkilaria) (1885–1957), alemaniar argazkilari profesional
* Roald Hoffmann (1937), Ameriketako Estatu Batuetako kimikaria
* Jules Hoffmann (1941), luxenburgotar-frantziar biologoa
* Ernst Hoffmann (1776–1822), alemaniar idazle eta musikaria
# Hoffmeister

Hoffmeister izenak hainbat adiera ditu:
* Cuno Hoffmeister ((1892-1968), alemaniar astronomoa.
* Hoffmeister, ilargi kraterra.
* 1726 Hoffmeister, asteroidea.
# Hoffmeister (ilargi kraterra)

Hoffmeiser izeneko kraterra Ilargiaren alde ezkutuan kokatutako talka krater bat da, Mendeleev izeneko kraterretik ipar-mendebaldera, Siedentopf kraterretik iparraldera eta Gavrilov kraterretik mendebalde-ipar-mendebaldera.

## Ilargi kraterrak

Konbentzio bidez ezaugarri hauek ilargiaren mapetan Hoffmeister kraterretik gertuen dagoen kraterraren erdialdeko puntuaren alboan hizkia jarriz identifikatzen dira.
| Hoffmeister | Latitudea | Longitudea | Diametroa |
| D | 16.9° N | 140.3° E | 21 km |
| F | 14.7° N | 141.0° E | 19 km |
| N | 13.7° N | 136.4° E | 42 km |
| Z | 17.8° N | 136.7° E | 29 km |

## Kanpo estekak

* Datuak: Q5876747
* Multimedia: Hoffmeister (crater) / Q5876747
# Guido Imbens

Guido Wilhelmus Imbens (Geldrop, 1963ko irailaren 3a) herbeheretar-estatubatuar ekonomialaria da. 2021eko Ekonomiako Nobel Saria jaso zuen David Card eta Joshua Angristekin batera esperimentu naturalen bidez uste orokorraren aurkako ondorio eta arrazoiak emateagatik eta emaitza horiek hobeto ulertzeko erremintak emateagatik.
Rotterdameko Unibertsitatean lizentziatu zen eta Hulleko Unibertsitatean eta Brown Unibertsitatean ikasi zuen. Harvard, Tilburg, Kalifornia eta Stanfordeko unibertsitateetan irakasle izan zen eta ekonometrian aditua da.
Imbemsek eta Angristek David Carden ikerketen emaitzak hobeto ulertzeko erreminta metodologikoetan sakondu dute.
Imbensek eta Angristek esperimentu natural horien emaitzak ulertzeko egon daitezkeen arazo metodologikoak konpontzeko irtenbideak eman dituzte, «eta azterlanaren gardentasuna eta, ondorioz, sinesgarritasuna handitu».
Angristek eta Imbensek egindako ekarpen metodologikoek erakusten dute esperimentu naturalak ezagutzarako iturri aberasgarria dira. Haien ikerketak hobetu egin du funtsezko gaiei erantzun bat emateko gure abilezi.

## Erreferentziak

* 1 2 Senar, Joxerra. (2021-10-11). «Esperimentu naturalen eta lan munduaren arteko erlazioa aitortu dute Ekonomiako Nobel Sarian» Berria (Noiz kontsultatua: 2021-10-15).
* Datuak: Q16730042
* Multimedia: Guido Imbens / Q16730042
# Guido Gezelle

Guido Gezelle (Brujas, 1830eko maiatzak 1-Kortrijk, 1899ko azaroak 27) flandriar olerkaria izan zen, bere lanak nederlanderaz idatzi zituena.
1854an apaiz ordenatua izan zen, eta apaiz eta irakasle izan zen Roeselaren. Politikan oso murgildua egon zen, langileei eman zien babesaren ondorioz arazo asko izan zituen elizaren sektoreren batzuekin.
Bere olerkaritza naturan eta erlijioan oinarritzen da. Flandesera eta nederlandera hizkuntza ezberdinak bezala banatzeko mugimenduak eragin handia izan zuen beragan.
Bere omenez izendatu zen 1672 Gezelle asteroidea.

## Lanak

* Kerkhofblommen (1858)
* Vlaemsche Dichtoefeningen (1858)
* Kleengedichtjes (1860)
* Gedichten, Gezangen en Gebeden (1862)
* Tijdkrans (1893)
* Rijmsnoer (1897)
* Laatste Verzen (1901)

## Ikus, gainera

* Nederlanderazko literatura

## Kanpo estekak

* Datuak: Q336977
* Multimedia: Guido Gezelle / Q336977
# Guido Münch

Guido Münch (San Cristóbal de las Casas, Chiapas, Mexiko, 1921eko ekainaren 9a - Pasadena, Ameriketako Estatu Batuak, 2020ko apirilaren 29a) astrofisikaria izan zen.

## Bizitza

Mexikoko Unibertsitate Nazional Autonomoan ikasi zuen, eta ingeniaritza zibileko eta matematikako tituluak eskuratu zituen. Ondoren, Chicagoko Unibertsitatera joan zen Matematikako master bat egitera, eta han Astronomiako eta Astrofisikako doktoregoa lortu zuen.
1946. urtetik aurrera Amerikako eta Europako espazio-behatoki nagusietan lan egin du. Bestalde, Heidelbergeko (Alemania) Unibertsitateko ohorezko irakaslea da. Astrofisikako interesa S. Chandrasekhar pakistandarrarekin (Nobel Saria 1983an) lan egin ondoren sortu zitzaion; orduz geroztik, ikerketa-alor ugari landu baditu ere, izarren materia eta izar artekoa, galaxiaren egitura eta eguzkiaren fisika izan ziren München azterketa gai nagusiak.
1989an Espainiara joan zen izarren arteko materia ikertzera Almeriako Astronomia zentroan. Urte horretan bertan, Asturiasko Printzea saria eman zioten. Ameriketako Estatu Batuetako Arteen eta Zientzien Akademiako eta Estatu Batuetako Akademia Nazionaleko kide izan zen; horrez gainera Hirugarren Munduko Zientzien akademiaren sortzailea izan zen. Lan ugari idatzi zituen, horien artean nagusiak: Izarren arteko xurgatze-lerroak urruneko izarretan (1957), Artizarraren espektroaren analisi bat (1964), Galaxiaren egitura eta izarren arteko xurgatze-lerroak (1965), Atmosferaren egitura planeta handietan (1969) eta Helioaren ugaritasuna Jupiterren (1973).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q517271
# Guido Chiesa

Guido Chiesa (Turin, Italia, 1959ko azaroaren 18a) zinemagile eta gidoilari italiarra da.

## Biografia

Turinen jaioa, Chiesa Filosofia eta Letretan graduatu zen zinemari buruzko lan batekin. Geroago, New Yorkera joan zen, eta bertan hainbat musika-aldizkaritako korrespontsala izan zen, baina baita, besteak beste, Michael Cimino, Amos Poe eta Jim Jarmusch zinema-zuzendarien laguntzailea ere.
Italiara itzulita, 1991n egin zuen debuta zuzendari gisa, Il caso Martello film dramatikoarekin. 2000. urtean Il partigiano Johnny gerra dramarekin Nazioarteko 57. Zinemaldiko sail lehiakorrean sartu zen. 2004an Veneziako Nazioarteko Jaialdian lehiatu zen berriro, Lavorare con lentezza filmarekin.

## Filmografia
### Zuzendari gisa

* Il caso Martello (1992)
* Babylon: la paura è la migliore amica dell'uomo (1994)
* Materiale resistente (1995) - dokumental Davide Ferrariorekin batera
* 25 aprile: la memoria inquieta (1995) - dokumental
* Partigiani (1997) - taldeko dokumentala
* Volare (1998) - dokumental
* Una questione privata. Vita di Beppe Fenoglio (1998) - dokumental
* Per Nuto (1999) - Nuto Revelli elkarrizketa-dokumental, Luca Gasparinirekin batera
* Non mi basta mai (1999) - dokumental Daniele Vicarirekin batera
* Il partigiano Johnny (2000)
* Provini per un massacro (2000)
* Un altro mondo è possibile (2001) - taldeko dokumentala
* Il contratto (2002) dokumental
* Alice è in paradiso (2002) - dokumental
* Sono stati loro. 48 ore a Novi Ligure (2003) - dokumental
* Lavorare con lentezza (2004)
* Le pere di Adamo (2007) - dokumental
* La nostra chiesa (2007) - dokumental Enzo Mercurirekin batera
* Quo vadis, baby? (telesail laburra, 2008)
* Io sono con te (2010)
* Belli di papà (2015)
* Classe Z (2017)
* Ti presento Sofia (2018)

### Gidoilari gisa

* Il caso Martello (1992)
* Babylon: la paura è la migliore amica dell'uomo (1994)
* Non mi basta mai (1999)
* Il partigiano Johnny (2000)
* Lavorare con lentezza - Radio Alice 100.6 MHz (2004)
* Le Pere di Adamo (2007)
* Io sono con te (2010)
* Fuga di cervelli (2013)
* Tutto molto bello (2014)
* Belli di papà (2015)
* Classe Z (2017)
* No kids (2018)

## Erreferentziak

* ↑ Gigi Padovani. «Cinepresa tra le macerie per ricordare Fenoglio». 28.or.
* ↑ https://ricerca.repubblica.it/repubblica/archivio/repubblica/2000/09/03/johnny-un-eroe-perduto.html?ref=search
* ↑ https://ricerca.repubblica.it/repubblica/archivio/repubblica/2004/09/05/gli-anni-terribili-creativi-di-bologna-radio.html?ref=search

## Kanpo estekak

* (Gaztelaniaz):Guido Chiesa IMDb webgunean.
* Datuak: Q517537